Eiland Terugvoer | NG Gemeente Witbank Suid Gemeenskap
Eiland Terugvoer Jul 22, 2013 6:44:35 GMT 2
Post by Admin on Jul 22, 2013 6:44:35 GMT 2
Gister aand was toe nou die Eiland Uitreik se terugvoer diens. Die Span het besonders hard gewerk om alles reg en in plek te kry, om die opvoering een laaste keer te doen.
Weereens baie dankie aan elkeen van die spanlede, aan Marais en Linda vir julle harde werk en toewyding, vir Richan Fourie wat op die laaste nippertjie vir ons die klank kom doen het, en dan sommer vir elkeen wat opgedaag het en dit kom beleef het saam met ons.
Vader het werklik ons gebede verhoor, Hy het vir ons 'n vol kerk gegee, en Hy het regtig opgedaag en aan harte kom raak. Ek wens eintelik dat iemand 'n video kamera daar gehad het om die opvoering op te neem, omdat hierdie regtig iets anders was, iets verskriklik mooi.
So vanoggend is dit met 'n swaar hart wat ek hierdie forum skryf, nie omdat dit die laaste keer is wat hierdie span by mekaar gaan wees nie, maar oor die finaliteit aan die feit, dat die uitreik nou verby is.
Baie dankie aan hierdie groot familie vir julle aandeel aan hierdie forum wat ek vandag skryf, as dit nie vir julle toewyding en gehoorsaamheid was nie, het ek niks gehad om te sê nie. Mag Vader elkeen van julle seën vir die impak wat julle op ons harte gemaak het.